चाह पूरी न होने पर गलत काम करते हैं लोग: सागर
ज्ञान वल्लभ उपाश्रय प्रांगण में शनिवार को जैन संत महेंद्र सागर मसा के शिष्य विवेक सागर मसा ने प्रवचन में जीवन में अपेक्षाओं को कम कर जीने की प्रेरणा दी। मुनिश्री ने कहा अपेक्षाओं की उपेक्षा होने पर हमें दुख प्राप्त होता है। मन के चाहे न होने पर हम क्रोधित हो जाते हैं और क्रोध के आवेश में अनुचित कार्य कर बैठते हैं।
उन्होंने कहा कि अल्प समय का क्रोध अनंत जन्मों को बिगाड़ देता है। क्रोध, मान, माया, लोभ ये चारों कषाय हमें संसार में भटकाते हैं। इनमें से शेष तीनों अप्रत्यक्ष रूप से अपना कार्य करते है पर क्रोध प्रगट रूप में सामने प्रदर्शित हो जाता है। इसका प्रभाव हमारी वाणी वर्तन और वदन (चेहरा) तीनों पर पड़ता है। मुनिश्री ने कहा संकल्प के द्वारा हम स्वयं के भावों को परिवर्तित कर सकते हैं। सकारात्मक सोच से मन को बदल सकते है।
धर्म
दोषारोपण करना छोड़ गुणग्राही बनें: ऋषभ
मुनि ऋषभ सागर मसा ने प्रवचन में कहा कि हम दूसरों से प्रभावित होना छोड़ दें, स्वयं की शक्तियों को जागृत कर लें। दोषारोपण करना छोड़कर गुणग्राही बनें। जैसा मैं करता हूं वैसा सभी को करना चाहिए। मेरा कहा सबको मानना चाहिए। ये सारी अपेक्षाएं छोड़कर आनंद पूर्वक जीवन जिए। प्रतिदिन कार्यक्रम चल रहा है।
hin_Deva hin_Deva hin_Deva awa_Deva hin_Deva hin_Deva